ОБЩИНСКИ СЪВЕТ – ПЪРВОМАЙ

Р Е Ш Е Н И Е № 205

на Общинския съвет на община Първомай, прието на 27.03.2025 г. по протокол № 19

ОТНОСНО: Обсъждане и одобряване на Годишен доклад за наблюдение на изпълнението през 2024 година на План за интегрирано развитие на Община Първомай (ПИРО) 2021-2027 г.

На основание чл.21, ал.2 във връзка с чл.21, ал.1, т.23 и т.24 от Закона за местното самоуправление и местната администрация, във връзка с чл.24, т.4 от Закона за регионално развитие, чл.72, ал.3 и ал.4 от Правилника за прилагане на Закона за регионално развитие, Общинският съвет на община Първомай

Р Е Ш И :

Одобрява Годишен доклад за наблюдение на изпълнението през 2024 година на Планът за интегрирано развитие на Община Първомай 2021 - 2027 г.

Мотиви: Необходимостта от осъществяване на наблюдение и контрол от страна на Общински съвет община Първомай върху изпълнението през 2024 г. на Планът за интегрирано развитие на Община Първомай 2021 - 2027 г. и изпълнение на законовите задължения.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 206

на Общинския съвет на община Първомай, прието на 27.03.2025 г. по протокол № 19

ОТНОСНО: Приемане на Годишен отчет по програма за развитие на туризма на територията на община Първомай за 2024г. и Програма за развитие на туризма в Община Първомай през 2025г.

На основание чл.21, ал.2 във връзка с чл.21, ал.1,	т.12 от Закона за местното самоуправление и местната администрация, чл.12 , т.1 във връзка с чл.11, ал.1 от Закона за туризма и във връзка с Решение отразено в протокол № 15 /07.03.2025 г. на Консултативния съвет по въпросите на туризма в община Първомай, Общинският съвет на община Първомай

Р Е Ш И :

Приема годишен отчет по Програма за развитие на туризма през 2024г.

2. Приема Програма за развитие на туризма в община Първомай през 2025г.

Мотиви: Настоящото решение се приема в изпълнение на мероприятията, които да популяризират община Първомай като разпознаваема туристическа дестинация.

Да се изгради позитивен имидж на селищата в региона като привлекателно място за инвестиции в областта на туризма, чрез популяризиране на потенциалните възможности – съхранена природна среда, богато културно-историческо наследство, богат културен живот и съхранени традиции.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 207

на Общинския съвет на община Първомай, прието на 27.03.2025 г. по протокол № 19

ОТНОСНО: Отчет за изпълнение на програма за опазване на околната среда на територията на община Първомай за 2024 г.

На основание чл. 21, ал. 2 във връзка с ал. 1, т. 24 от Закона за местното самоуправление и местната администрация, във връзка с чл. 79, ал. 4 и ал. 5 от Закона за опазване на околната среда, Общинският съвет на община Първомай

Р Е Ш И :

Приема Отчет за изпълнение на Програмата за опазване на околната среда на територията на община Първомай за 2024 г.

Мотиви: Във връзка с изпълнение на законово задължение на Кмета на Община Първомай да информира ежегодно в срок до 31 март Общинския съвет за изпълнението на Програмата за управление на отпадъците и на основание чл. 21, ал. 2 и чл. 21, ал. 1, т. 24 от Закона за местното самоуправление и местната администрация и чл. 79, ал. 4 и ал. 5 от Закона за опазване на околната среда.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 208

на Общинския съвет на община Първомай, прието на 27.03.2025 г. по протокол № 19

ОТНОСНО: Отчет за изпълнение на Програмата за управление на отпадъците на територията на община Първомай за 2024 г.

На основание чл. 21, ал. 2 , във връзка с чл. 21, ал. 1, т. 24 от Закона за местното самоуправление и местната администрация, във връзка с чл. 52, ал. 8 и ал. 9 от Закона за управление на отпадъците, Общинският съвет на община Първомай

Р Е Ш И :

Приема Отчет за изпълнение на Програмата за управление на отпадъците на територията на Община Първомай за 2024 г.

Мотиви: Във връзка с изпълнение на законово задължение на Кмета на Община Първомай да информира ежегодно в срок до 31 март Общинския съвет за изпълнението на програмата за управление на отпадъците и на основание чл. 21, ал. 2 и чл. 21, ал. 1, т. 24 от Закона за местното самоуправление и местната администрация и чл. 52, ал. 8 и ал. 9 от Закона за управление на отпадъците.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 209

на Общинския съвет на община Първомай, прието на 27.03.2025 г. по протокол № 19

ОТНОСНО: Приемане на Отчет за изпълнение на Програма за овладяване популацията на безстопанствените кучета на територията на община Първомай за 2024 г.

На основание чл. 21, ал. 2 във връзка с ал. 1, т. 24 от Закона за местното самоуправление и местната администрация, във връзка с чл. 40, ал. 4 от Закона за защита на животните, както и т. 4.1.3, предложение второ „годишния отчет на Кмета на Община Първомай, представен пред Общинския съвет“ от ,,Програма за овладяване популацията на безстопанствените кучета на територията на Община Първомай“, Общинският съвет на община Първомай

Р Е Ш И :

I. Приема отчет за изпълнение на ,,Програма за овладяване популацията на безстопанствените кучета на територията на Община Първомай“ за 2024 г.

Мотиви: Приетата Програма за овладяване популацията на безстопанствените кучета на територията на община Първомай, дейностите по програмата и етапите се отчитат и пред Общинския съвет, като Кметът на общината внася отчета за изпълнение на Програмата.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 210

на Общинския съвет на община Първомай, прието на 27.03.2025 г. по протокол № 19

ОТНОСНО: Осигуряване на финансов ресурс на ЮЛНЦ „МИГ Първомай-Димитровград” под формата на безлихвен заем в размер на 5,01% от сумата на финансовия ресурс за дейностите свързани с управление, мониторинг и оценка на стратегията и нейното популяризиране, необходимо за одобрение на проект „Многофондова Стратегия за местно развитие 2023-2027 година на МИГ Първомай-Димитровград”.

На основание чл.21, ал.2 във връзка с ал.1, т.10 и т.23 и чл.27, ал.4 и ал.5 от Закона за местното самоуправление и местната администрация, чл.126 във връзка с чл.104, ал.1, т.4 и т.5 и ал.4 от Закона за публичните финанси, Общинският съвет на община Първомай

Р Е Ш И :

Дава съгласие община Първомай да осигури финансов ресурс, като отпусне временен безлихвен заем от общинския бюджет, в размер на 5,01% от 1 466 872 лв. - сумата на финансовия ресурс за дейностите свързани с управление, мониторинг и оценка на стратегията и нейното популяризиране, която се равнява на 73 490, 29 лв. за целия период на действие на Стратегията, с цел кандидатстване и одобрение на проект „Многофондова Стратегия за местно развитие 2023-2027 г. на МИГ Първомай-Димитровград” по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г .

Срок и условия за възстановяване на заема: не по-късно от една година след отчитане на проекта и верификация на разходите и до размера на възстановените разходи от МЗХ на бенефициент „Местна инициативна група – МИГ Първомай - Димитровград”.

Начин на предоставяне: поетапно и безкасово по банковата сметка на МИГ Първомай – Димитровград, след одобрение на проекта и подписване на договор за безвъзмездна финансова помощ, подписване на договор за временен безлихвен заем и съгласно условията посочени в него.

Одобрява проект на договор за временен безлихвен заем

5. Упълномощава заместник кмет на община Първомай – Радослава Ставрева да предприеме необходимите действия за изпълнение на решението, като при настъпване обстоятелствата на т.3 от настоящото решение да подпише договор за безлихвен заем със Сдружение „Местна инициативна група – МИГ Първомай - Димитровград”.

Мотиви: Настоящото решение се приема, с цел кандидатстване на СНЦ “Местна инициативна група – МИГ Първомай - Димитровград” и одобрение на проект – „Многофондова Стратегия за местно развитие 2023-2027 година на МИГ Първомай-Димитровград” по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.. Същото представлява подкрепа на местната общност и сдружението. По този начин ще се даде възможност за Сдружението да управлява Стратегия за водене от общностите местно развитие, кандидатстване и разходване на европейски средства за местната общност.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 211

на Общинския съвет на община Първомай, прието на 27.03.2025 г. по протокол № 19

ОТНОСНО: Приемане на Тарифа за базисните /начални/ цени за отдаване под наем на общински имоти със стопанско и административно предназначение.

На основание чл.21, ал.2 във връзка с ал.1, т.23 от Закона за местното самоуправление и местната администрация, чл.14, ал.8 от Закона за общинската собственост и чл.15, ал.1 и ал.2, във връзка с чл.12 и чл.13 от Закона за въвеждане на еврото в Република България, Общинският съвет на община Първомай

Р Е Ш И :

Приема Тарифа за базисните /начални/ цени за отдаване под наем на общински имоти със стопанско и административно предназначение – съгласно Приложение № 1.

Базисните наемни цени се определят за период от един месец на квадратен метър площ, съобразно предназначението на обекта и съответните прилежащи площи, а за земеделските земи се определят за период от една година на декар.

Цените в настоящата Тарифа подлежат на актуализация, като се коригират съобразно инфлационния индекс на потребителските цени по решение на Общински съвет гр.Първомай.

Определените наемни цени не включват консумативните разходи, такса битов отпадък и др., които са за сметка на наемателя.

За ползване на оборудване и обзавеждане – общинска собственост, представляващо амортизируеми активи в обектите към договорената месечна цена се заплаща допълнителна цена, равна на месечната амортизация на актива, предвидена в чл.55, ал.2 от Закона за корпоративното подоходно облагане в максимален размер. В случаите, когато се ползват активи без остатъчна стойност те се отдават след оценка на стойността им и се начислява допълнителна цена в максималния размер на амортизациите за този вид активи, предвидени в чл.55, ал.2 от Закона за корпоративното подоходно облагане.

Върху наемните цени се начислява ДДС, в случаите, в когато това е предвидено в закона за ДДС.

Промяна предназначението на наети обекти се допуска само с разрешение на наемодателя. С промяна на предназначението на обекта договорената наемната цена се привежда в съответствие с определените в тази тарифа базисни/начални/ наемни цени за този вид дейност и новото предназначение на обекта, освен в случаите когато същата е по-висока от тях.

За поземлени имоти в регулационните граници на населените места, ползвани за земеделска дейност, наемната цена се определя на квадратен метър за година в размер на 0,10 лв./ 0,051 €.

За поземлени имоти извън регулационните граници на населените места, ползвани за търговска дейност, наемната цена се определя за месец на квадратен метър в размер на 2,60 лв./ 1,33 €.

Определените с настоящата тарифа наемни цени влизат в сила от 01.04.2025 г.

Наемните цени по заварените договори за наем се предоговарят с наемателите в съответствие с определените по настоящата тарифа за базисни/начални/ наемни цени и в увеличения си размер се дължат считано от 01.07.2025 г. за имоти в регулационните граници на населените места, а за земеделски земи от ОПФ считано от стопанската 2025/2026 г. започваща от 01.10.2025 година.

Тази разпоредба не се прилага за случаите, когато достигнатата на търг или конкурс наемна цена е по-висока от определените с тарифата базисни /начални/ наемни цени.

Зоните, в които попадат общинските обекти, се регламентират с Наредбата за определянето и администрирането на местните такси и цени на услуги на територията на Община Първомай.

Отменя Решение № 404 на Общински съвет на община Първомай, прието на 28.03.2014 г. по протокол № 34 относно Приемане на Тарифа за базисните /начални / цени за отдаване под наем на обекти със стопанско и административно предназначение .

Мотиви: Предложението е изготвено на база проучване на пазарните цени и измененията на индекса на потребителските цени, отчетени по данни на Националния статистически институт за натрупаната инфлация през последните 5 години, достигнатите наемни цени на земеделско земи на търгове и Протокол от комисия, назначена със заповед на Директора на ОД “Земеделие” – Пловдив, за определяне размера на средното годишно рентно плащане за землищата по общини и начин на трайно ползване.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

Приложение №1

ТАРИФА ЗА БАЗИСНИТЕ /НАЧАЛНИ/ ЦЕНИ ЗА ОТДАВАНЕ ПОД НАЕМ НА ОБЩИНСКИ ОБЕКТИ СЪС СТОПАНСКО И АДМИНИСТРАТИВНО ПРЕДНАЗНАЧЕНИЕ

I.	ИМОТИ В РЕГУЛАЦИОННИТЕ ГРАНИЦИ НА НАСЕЛЕНИТЕ МЕСТА
№	Предназначение на обекта	Месечна наемна цена за един квадратен метър /лева/евро

І зона	ІІ зона	ІІІ зона
1.	Помещения за обществено хранене : - с алкохол - без алкохол	6,80 лв./3,48 € 5,20 лв./2,66 €	5,80 лв./2,97 € 4,70 лв./2,40 €	5,00 лв./2,56 € 3,90 лв./1,99 €
2.	Помещения, магазини за търговска дейност промишлени стоки хранителни стоки - плодове и зеленчуци	5,00 лв./2,56 € 4,50 лв./2,30 € 3,50 лв./1,79 €	4,30 лв./2,20 € 3,70 лв./1,89 € 2,90 лв./1,48 €	3,90 лв./1,99 € 3,30 лв./1,69 € 2,30 лв./1,18 €
3.	Помещения за производство	2,60 лв./1,33 €	2,30 лв./1,18 €	1,80 лв./0,92 €
4.	Помещения за услуги / в това число здравни услуги/	3,90 лв./1,99 €	3,50 лв./1,79 €	2,90 лв./1,48 €
5.	Помещения за офиси	4,90 лв./2,51 €	3,90 лв./1,99 €	3.50 лв./1,79 €
6.	Помещения за образователни и др. хуманитарни дейности за социално задоволяване на съответните нужди на населението	2,70 лв./1,38 €	2,30 лв./1,18 €	1,95 лв./1,00 €
7.	Помещения за складове	1.85 лв./0,95 €	1,50 лв./0,77 €	1,10 лв./0,56 €
II.	ЗЕМЕДЕЛСКИ ЗЕМИ ОТ ОПФ Годишна наемна цена за 1 декар в лева/евро
1.	от I до VII kатегория	45 лв. / 23,01 €
2.	от VIII до X kатегория	36 лв. / 18,41 €

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 212

на Общинския съвет на община Първомай, прието на 27.03.2025 г. по протокол № 19

ОТНОСНО: Откриване на процедура за избор на оператор на язовирна стена за възлагане стопанисването, поддръжката и експлоатацията на водни обeкти - публична общинска собственост, разположени на територията на Община Първомай, обл.Пловдив, чрез предоставянето им под наем по реда на § 12, ал.2 от Преходни и заключителни разпоредби към Закон за изменение и допълнение на Закон за водите.

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, във връзка § 12, точка 2 от Преходни и заключителни разпоредби към Закона за изменение и допълнение на Закона за водите /ДВ, бр.103/ 29.11.2013 год./, Общинският съвет на община Първомай

Р Е Ш И :

І. Открива процедура за избор на оператор на язовирна стена за възлагане стопанисването, поддръжката и експлоатацията на водни обекти, чрез предоставянето им под наем, както следва:

1. Язовир „Джебиско” съставляващ поземлен имот с идентификатор 17484.2.87, с.Градина, общ.Първомай, обл.Пловдив, м.„Джебиско”, вид собственост: Общинска публична, вид територия: Земеделска, категория: 6, НТП: Язовир, площ: 80 990 кв.м., стар номер 002087 с Акт за ПОС № 68/02.06.1998г., ведно с язовирна стена, съставляваща поземлен имот с идентификатор 17484.2.88, с.Градина, общ.Първомай, обл.Пловдив, м. „Джебиско”, вид собственост: Общинска публична, вид територия: Земеделска, категория: 6, НТП: За водостопанско, хидромелиоративно съоръжение, площ 1 111 кв.м., стар номер: 0020088 с Акт за ПОС № 473/16.09.2019г.

2. Язовир Дълбокото дере, съставляващ поземлен имот с идент. 59080.800.88, гр.Първомай, общ.Първомай, обл.Пловдив, м.Землище кв.Дебър, вид собственост: Общинска публична, вид територия: Земеделска, категория: 6, НТП: Язовир, площ: 3480 кв.м., стар номер 800088 с Акт за ПОС № 73/02.06.1998г., ведно с язовирна стена, съставляваща поземлен имот с идентификатор 59080.800.782, гр.Първомай, общ.Първомай, обл.Пловдив, м.Землище кв.Дебър, вид собственост: Общинска публична, вид територия: Земеделска, категория: 6, НТП: За водостопанско, хидромелиоративно съоръжение, площ от 382 кв. м, стар номер 800782 с Акт за ПОС № 461/28.08.2019г.

ІІ. Изборът на оператор да се осъществи чрез провеждане на публичен търг с тайно наддаване по реда на Глава осма от Наредбата за реда за придобиване, управление и разпореждане с общинско имущество.

ІІІ. Определя начална тръжна цена за всеки обект по отделно, а именно:

1. За язовир „Джебиско” съставляващ поземлен имот с идентификатор 17484.2.87, с.Градина, общ.Първомай, обл.Пловдив, м. „Джебиско”, с площ от 80 990 кв.м., ведно с язовирна стена, съставляваща поземлен имот с идентификатор 17484.2.88, с.Градина, общ.Първомай, обл.Пловдив, м. „Джебиско” с площ 1 111 кв.м. е определена годишна наемна цена в размер на 3 360 лв. (три хиляди триста и шестдесет лева) без ДДС.

2. За язовир „Дълбокото дере, съставляващ поземлен имот с идент. 59080.800.88, гр.Първомай, общ.Първомай, обл.Пловдив, м.Землище кв.Дебър, с площ от 3480 кв.м., ведно с язовирна стена, съставляваща поземлен имот с идентификатор 59080.800.782, гр.Първомай, общ.Първомай, обл.Пловдив, м.Землище кв.Дебър, с площ от 382 кв.м. е определена годишна наемна цена в размер на 190 лв. (сто и деветдесет лева) без ДДС.

IV. Определя срок на договора за избор на оператор на язовирна стена за възлагане стопанисването, поддръжката и експлоатацията на водни обекти - 10 /десет/ години считано от датата на сключване на договора;

V. Определя депозит за участие в търга, в размер на 50 % от началната тръжна цена в лева за всеки отделен обект.

VІ.Специфични условия към участниците в търга:

- участник в търга може да бъде всяко лице, което отговаря на изискванията за оператор на язовирна стена по смисъла на § 1, т.95 от Допълнителни разпоредби към Закона за водите, а именно: физическо лице хидроспециалист или юридическо лице, което разполага със служител хидроспециалист за осъществяване на дейностите по стопанисване, поддържане и експлоатация на язовирни стени и на съоръженията към тях.

VІІ. Определя следните договорни условия:

1. След подписване на договора за избор на оператор същият се задължава съгласно чл.50, ал.3, т.1 от Закон за водите да се снабди с разрешително за ползване на воден обект, което се издава от кмета на община Първомай.

2. Операторът се задължава да спазва изискванията на Наредба за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние, Приета с ПМС № 12 от 28.01.2020 г.(обн. ДВ, бр.9 от 31.01.2020г., в сила от 31.01.2020г.)

3. Операторът се задължава да спазва нормативните актове по опазване на околната среда с цел опазване на водния ресурс и на екосъобразното и рационалното му използване, санитарно – хигиенните и ветеринарно – медицински изисквания.

4. Операторът се задължава да оказва необходимото съдействие на собственика за изпълнение на задълженията му по чл. 138а, ал. 3, т. 5, чл. 141, ал. 1 и чл. 190а, ал. 2, както и да изпълнява възложените му дейности съобразно нормативните изисквания и с грижата на добър стопанин.

5. Операторът се задължава да поеме за своя сметка разходите по други мероприятия за изпълнение предписания от специализираните контролни органи свързани с обезопасяването и сигурността на язовира.

VІІI. Възлага на Кмета на Общината да извърши всички необходими действия по провеждане на процедурата за избор на оператор и подпише договор със спечелилия участник.

Мотиви: Настоящото решение се приема на правно основание чл.21 ал.1 т.8 от Закона за местното самоуправление и местната администрация, във връзка с § 12, точка 2 от Преходни и заключителни разпоредби към Закона за изменение и допълнение на Закона за водите /ДВ, бр.103/ 29.11.2013 год./ и с оглед по-добро стопанисването, поддръжката и експлоатацията на описаните обекти.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 213

на Общинския съвет на община Първомай, прието на 27.03.2025 г. по протокол № 19

ОТНОСНО: Даване на съгласие за сключване на предварителен договор за промяна границите между съседни парцели УПИ XI – 526, търговия и УПИ I – зеленина от кв.14 по кадастралния и регулационен план на с.Езерово, общ.Първомай, обл.Пловдив, по реда на чл.15, ал.3 и ал.5 от ЗУТ.

На основание чл.21, ал.1, т.8 от Закона за местното самоуправление и местната администрация, чл.15, ал.3 и ал.5 от Закона за устройство на територията, чл.19 от Закона за задълженията и договорите, чл.34, ал.4 и чл.41, ал.2 от Закона за общинската собственост, чл.56 и чл.58, ал.1 от Наредбата за реда за придобиване, управление и разпореждане с общинско имущество, Общинският съвет на община Първомай

Р Е Ш И :

І. Приема пазарна оценка за общински терен с площ от 100.00 кв.м., обозначен между точки А, В, С и D, колориран с жълт цвят на приложената скица - предложение, представляващ реално обособена част от УПИ I – зеленина от кв.14 по регулационния план на с.Езерово, общ.Първомай, обл.Пловдив, с цел присъединяването й към парцел УПИ XI – 526, търговия от кв.14 по регулационния план на с.Езерово, общ.Първомай, обл.Пловдив, одобрен със заповед № 59/1986г., в размер на 1870,00 лв. (хиляда осемстотин и седемдесет лева) без ДДС, изготвена от независим оценител.

ІІ. Дава съгласие за сключване на предварителен договор между Община Първомай и Таня ******** Кастиняни с Л.Н. № ********** , собственик на УПИ XI – 526, търговия от кв.14 по регулационния план на с.Езерово, общ.Първомай, обл.Пловдив, във връзка с постигнато съгласие за прехвърляне на реално обособена част от общински имот с площ от 100.00 кв.м., обозначен между точки А, В, С и D, колориран с жълт цвят на скица - предложение, неразделна част от настоящото решение, по пазарна цена в размер на 1870,00 лв. (хиляда осемстотин и седемдесет лева) без ДДС, както следва:

ПроекТ на Предварителен договор

за промяна на граници на урегулирани поземлени имоти

Днес, …………….. 2025г. / .….…………………..……..................................... две хиляди двадесет и пета година/ в гр. Първомай, обл.Пловдив на основание чл.15, ал.3 и ал.5 от Закон за устройство на територията, чл.19 от Закон за задълженията и договорите, чл.56 и чл.58, ал.1 от Наредбата за реда за придобиване, управление и разпореждане с общинско имущество и в изпълнение на Решение № …………… на Общински съвет гр.Първомай, прието на ………………..г., се сключи настоящият договор между:

1. ОБЩИНА ПЪРВОМАЙ със седалище и адрес на управление: гр.Първомай, общ. Първомай, обл.Пловдив, ул.”Братя Миладинови-юг” № 50 с ЕИК ……………., представлявана от кмета – …………………………., от една страна и

2. Таня ******** Кастиняни с Л.Н. № ***********, с адрес на пребиваване: ************************, съгласно Удостоверение за пребиваване № ********, изд. на 13.06.2023г. от МВР-Пловдив, валидно до 07.06.2028г., от друга страна, за следното:

Чл.1 Страните по този договор се споразумяват да се промени границата между на УПИ XI – 526, търговия от кв.14 по кадастралния и регулационния план на с.Езерово, общ.Първомай, обл.Пловдив собственост на Таня ******** Кастиняни и УПИ I – зеленина от кв.14 по кадастралния и регулационен план на с.Езерово, общ.Първомай, обл.Пловдив, собственост на Община Първомай, след влизане в сила на заповедта за одобряване на плана за регулация по реда на чл.15, ал.6 от ЗУТ, съгласно скица-предложение изготвена.

Чл.2 Страните по този договор се споразумяват, че след влизане в сила на плана по чл.1 ще сключат окончателен договор за промяната на границата, като Таня ******** Кастиняни купува от Община Първомай общински терен с площ от 100.00 кв.м., обозначен между точки А, В, С и D, колориран с жълт цвят на приложената скица-предложение, представляваща реално обособена част от УПИ I – зеленина в кв.14 по регулационния план на с.Езерово, общ.Първомай, обл.Пловдив, с цел присъединяването му към УПИ XI – 526, търговия от кв.14 по регулационния план на с.Езерово, общ.Първомай, обл.Пловдив, одобрен със заповед Заповед № 59/1986г., за сумата от 1870,00 лв. (хиляда осемстотин и седемдесет лева) без ДДС, изготвена от лицензиран оценител и одобрена от Общински съвет гр.Първомай.

Недвижимият имот, предмет на настоящия предварителен договор е графично изобразен в приложената скица – предложение, представляваща неразделна част от него.

Чл.3 В едномесечен срок от подписване на настоящия договор Таня ******** Кастиняни следва да заплати на Община Първомай сумата по чл.2, както и всички дължими данъци и такси по сделката, както следва:

- пазарната цена на имота в размер на ………………………. без ДДС, да се заплати изцяло в български лева по сметка на Община Първомай;

- 20 % ДДС върху стойността на имота, съгласно чл.45, ал.5, т.1 от ЗДДС в размер на ……………………………., вносими по сметка на община Първомай;

- 3,00 % данък за придобиване на имущество, начислен върху цената на придобитото имущество, съгласно чл.33, ал.1 във връзка с чл.35, ал.2 от Наредбата за определяне размера на местните данъци в Община Първомай, в размер на ………………………………….. с включен ДДС, вносими по сметка на Община Първомай.

Чл.4 В случай, че изменението на ПУП - ПР не влезе в сила шест месеца след сключване на настоящия договор, се извършва нова оценка, въз основа на която се сключва окончателният договор.

Чл.5 Окончателният договор за прехвърляне на собствеността върху недвижимия имот, описан в чл.2 ще се сключи не по-късно от един месец от влизане в сила на заповедта за изменение на ПУП - ПР.

Чл.6 Настоящият договор е предварителен по смисъла на чл. 19 от ЗЗД, като всяка от страните може да поиска сключване на окончателен договор при изпълнение на всички горепосочени условия.

Чл.7 Разноските, данъците и таксите, които възникнат във връзка с този или окончателния договор са за сметка на Таня ******** Кастиняни.

Чл.8 В случай, че сумите по чл.3 от настоящия договор, не бъдат внесени в указания едномесечен срок, и не се представи документ за извършеното плащане, настоящият предварителен договор се счита за прекратен и не могат да се черпят права от него и да се иска сключване на окончателен договор.

СПОРАЗУМЕЛИ СЕ :

За Община Първомай: ………………………….

За Таня ******* Кастиняни: …………………………………

IІІ. Общинският съвет на община Първомай дава съгласие, при условията и на основание чл.124а, ал.2, във връзка с чл.134, ал.2 от ЗУТ, да се изработи ПУП-ПР /план регулация/ за: "Промяна границите между УПИ XI – 526, търговия и УПИ I – зеленина от кв.14, по кадастралния и регулационен план на с.Езерово, общ.Първомай, обл.Пловдив”, по реда на чл.15, ал.3 и ал.5 от ЗУТ, като изработването и процедирането на проекта за изменение на ПУП-ПР са за сметка на Таня ********* Кастиняни.

IV. На основание чл.6, ал.1 и ал.3 от ЗОС и след влизане в сила на заповедта за изменение на ПУП-ПР, Общинският съвет на община Първомай, обявява за частна общинска собственост, реално обособена част от общински имот с площ от 100.00 кв.м., представляващ реално обособена част от УПИ I – зеленина от кв.14 по регулационния план на с.Езерово, общ.Първомай, обл.Пловдив, одобрен със заповед Заповед № 59/1986г., поради отпаднало предназначение.

V. Възлага на кмета на Община Първомай да сключи предварителен договор и изпълни последващите законови процедури по настоящото решение.

Мотиви: Предвид необходимостта от упълномеряване на УПИ XI – 526, търговия, с част от УПИ I – зеленина от кв.14 по кадастралния и регулационен план на с.Езерово, общ.Първомай, обл.Пловдив, с цел привеждане в съответствие с действителното им състояние и създаване на градоустройствени условия за пълноценно стопанисване и поддържане на имотите, при спазване на нормативната база, запазване и прилагане на зададените с плана параметри и показатели на същите.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 214

на Общинския съвет на община Първомай, прието на 27.03.2025 г. по протокол № 19

ОТНОСНО: Отдаване под наем на част от недвижим имот – публична общинска собственост, по реда на чл.14, ал.7 от ЗОС.

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.14, ал.7 от Закона за общинската собственост и чл.16 от Наредбата за реда за придобиване, управление и разпореждане с общинско имущество, Общинският съвет на община Първомай

Р Е Ш И :

І. Дава съгласие да се отдаде под наем чрез публичен търг с тайно наддаване недвижим имот, представляващ:

Помещения с обща площ от 61 кв.м., представляващи помещение № 1 за производствена дейност с площ от 48,40 кв.м. и помещение № 2 за склад с площ от 12,60 кв.м., находящи се на първи етаж от двуетажна масивна сграда, цялата със застроена площ от 275 кв.м., представляваща дом на културата с.Езерово, общ.Първомай, обл.Пловдив, построена в УПИ I – дом на културата в кв.36 по регулационния план на с.Езерово, общ.Първомай, обл.Пловдив, одобрен със Заповед № 59/1986г., при граници на помещение №1: от север – коридор и склад; от изток – външен зид; от юг – външен зид и от запад – стая; граници на помещение №2: от север – външен зид; от изток - външен зид; от юг – помещение за производство и от запад – помещение и граници на сграда: от две страни улици и УПИ I – дом на културата. За имота е съставен Акт за ПОС № 851/10.03.2025г., вписан в Службата по вписвания Първомай под № 168, том І, дело № 187, дв.вх. № 328 от 10.03.2025 г.

Помещението е обозначено, чрез защриховане в черно на приложената към настоящото решение скица.

II. Размерът на началните наемни цени на помещенията се определят, съгласно Тарифата за базисните цени за отдаване под наем на общински обекти със стопанско и административно предназначение, приета с Решение на ОбС-Първомай /Приложение №1/.

ІII. Определя срок за отдаване под наем 5 /пет/ години, считано от датата на сключване на договора;

IV. Възлага на кмета на Община Първомай организиране и провеждане на търг за отдаване под наем на обекта по т.І, както и сключване на договор със спечелилия търга участник.

Мотиви: Настоящото решение се приема на основание чл.21, ал.1, т.8 от ЗМСМА, чл.14, ал.7 от ЗОС, чл.16 от НРПУРОИ и във връзка с изтичане срока на договора за наем на част от недвижим имот – публична общинска собственост.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 215

на Общинския съвет на община Първомай, прието на 27.03.2025 г. по протокол № 19

ОТНОСНО: Продажба на общински недвижим имот, представляващ УПИ III – жилищно строителство от кв.23 по регулационния план на с.Брягово, общ.Първомай, обл.Пловдив на собственика на законно построена върху него сграда по реда на чл.35, ал.3 от ЗОС.

На основание чл.21, ал.1, т.8 от Закона за местното самоуправление и местната администрация, чл.35, ал.3 и чл.41, ал.2 от Закона за общинската собственост, във връзка с чл.46, ал.3 и чл.58, ал.1 от Наредбата за реда за придобиване, управление и разпореждане с общинско имущество, Общинският съвет на община Първомай

Р Е Ш И :

I. Дава съгласие да се продаде на Иван ******* Петев с ЕГН **********, следния общински недвижим имот – частна общинска собственост:

Застроен урегулиран поземлен имот с площ от 610 кв.м., предназначен за жилищно строителство, съставляващ УПИ III – жилищно строителство от кв.23 по регулационния план на с.Брягово, общ.Първомай, обл.Пловдив, одобрен със Заповед № РД-15-62/1988г. и изменен със Заповед № РД-15-725/2024г., при граници на имота: от всички страни уширение на улица с о.т. 4-350-168. За имота е съставен Акт за ЧОС № 2502/10.03.2025г., вписан в Службата по вписвания Първомай под № 167, том 1, дело 186/2025г., дв.вх. № 327 от 10.03.2025г.

II. Одобрява пазарна оценка размер на 10 512,00 лв. /десет хиляди петстотин и дванадесет лева/ с вкл. ДДС, изготвена от независим оценител.

III. Цената на описания по т.I общински недвижим имот, в размер на 10 512,00 лв. /десет хиляди петстотин и дванадесет лева/ с вкл. ДДС, се дължи от Иван ******** Петев с ЕГН ***********, като всички данъци и такси по сделката, са за негова сметка.

IV. На основание чл.52, ал.5 т.1 от ЗМСМА, 30 % от постъпленията от продажбата на имота по т.I да се използват за финансиране на основен и текущ ремонт или изграждане на социалната и техническата инфраструктура на територията на кметство Брягово, общ.Първомай.

V. Възлага на кмета на Община Първомай да издаде заповед и сключи договор за продажба на описания в т.I недвижим имот.

Мотиви: Настоящото решение се приема във връзка със заявление Вх. 94-00-129/17.01.2025г. и на основание чл.21, ал.1, т.8 от ЗМСМА, чл.35, ал.3 и чл.41, ал.2 от ЗОС, във връзка с чл.46, ал.3 и чл.58, ал.1 от НРПУРОИ.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 216

на Общинския съвет на община Първомай, прието на 27.03.2025 г. по протокол № 19

ОТНОСНО: Одобряване на ПУП-ПП, представляващ част от комплексен проект по чл.150 от ЗУТ, за строеж: „Електронна съобщителна мрежа в землището на с.Искра, общ.Първомай, обл.Пловдив”, с Възложител „ЕСКОМ” ООД.

На основание чл.21, ал.1, т.11 от Закона за местното самоуправление и местната администрация, чл.129, ал.1, от Закона за устройство на територията (ЗУТ), при условията на чл.128, ал.1 и ал.5 от ЗУТ, Общинският съвет на община Първомай

Р Е Ш И :

Одобрява ПУП-ПП (Подробен устройствен план - Парцеларен план) за строеж: „Електронна съобщителна мрежа в землището на с.Искра, общ.Първомай, обл.Пловдив”, представляващ част от Комплексен инвестиционен проект по чл.150 от ЗУТ, с възложител „ЕСКОМ” ООД;

Мотиви: Настоящото решение се приема на основание чл.21, ал.1, т.11 от ЗМСМА и чл.129, ал.1 от ЗУТ, във връзка с изграждане на трасе на нова подземна електронна съобщителна мрежа, в землището на с. Искра, общ. Първомай, с дължина 3309 л.м., представляваща оптична кабелна линия, с високи експлоатационни характеристики, предоставяща на абонатите на населеното място, по-добро качество на предлаганите услуги в областта на електронните съобщения и свързаност.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 217

на Общинския съвет на община Първомай, прието на 27.03.2025 г. по протокол № 19

ОТНОСНО: Одобряване на Техническо задание и разрешение за изработване на проект за Подробен устройствен план – План застрояване и регулация (ПУП-ПРЗ) за промяна предназначението на поземлени имоти в горски територии по реда на чл.73 и следващите от Закона за горите с цел придобиване и последващо закриване и рекултивация на депо за неопасни твърди битови отпадъци, в обхвата на ПИ с идентификатори 59080.800.376, 59080.800.422, 59080.800.426, 59080.800.580, 59080.801.511, 59080.801.518, 59080.801.532 и 59080.801.540 по КККР на гр. Първомай, общ.Първомай, обл.Пловдив.

На основание чл.21, ал.2 във връзка с ал.1, т.11 от Закона за местното самоуправление и местната администрация, чл.124а, ал.1, чл.125 във връзка с чл.124б от Закона за устройство на територията, Общинският съвет на община Първомай

Р Е Ш И :

1. Одобрява представеното Техническо задание за изработване на ПУП – ПРЗ и дава разрешение за изработване на проект за ПУП- ПРЗ, ведно с план-схеми по чл.124а от ЗУТ, в обхвата на поземлени имоти с идентификатори №№: 59080.800.376; 59080.800.422; 59080.800.426; 59080.800.580; 59080.801.511; 59080.801.518; 59080.801.532 и 59080.801.540 по КККР за землище гр.Първомай, община Първомай, област Пловдив, с цел създаване на устройствена основа за промяна предназначението на поземлени имоти с идентификатори №№: 59080.800.376; 59080.800.422; 59080.800.426; 59080.800.580; 59080.801.511; 59080.801.518; 59080.801.532 и 59080.801.540 и тяхното придобиване.

2. Възлага и упълномощава Кмета на община Първомай да извърши всички последващи нормативно определени действия за изпълнение на решението.

Мотиви: Инвестиционното намерение на общината е да започване процедура по промяна предназначението на поземлени имоти в горски територии по реда на чл.73 и следващите от Закона за горите, с цел придобиване на имотите и последващо разработване на ПУП за закриване и рекултивация на старо общинско депо за неопасни битови отпадъци, находящо се в землище гр.Първомай, общ.Първомай, обл.Пловдив. Рекултивацията има за цел максимално да ограничи неблагоприятното въздействие върху околната среда, опазване на атмосферния въздух и повърхностните води от замърсяване, прекратяване на разширяването на депото и създаване на условия за контрол на процесите, протичащи в тялото на депото и въздействието му върху околната среда.

Общ брой общински съветници – 21

Присъствали: 20

Гласували: За – 20

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ